Downloaded from YTS.MX
Official YIFY movies site: YTS.MX
PERUSTUU GON PELAAJIEN CHO HOON-HYUNIN JA LEE CHANG-HON ELÄMÄÄN.
TAPAHTUMIA ON MUOKATTU.
GON "YING SHIBEI" -MAAILMANMESTARUUSKISA PIDETTIIN 1980-LUVULLA.
ALTAVASTAAJAMAA KOREA LÄHETTI KISOIHIN CHO HOON-HYUNIN,
JOKA ETENI YLLÄTTÄEN FINAALIIN.
VASTASSA OLI MAAILMAN PARAS GON PELAAJA, KIINAN NIE WEIPING.
Ying Shibei -turnauksen viimeinen peli pelataan tänään Singaporessa.
Korean Cho Hoon-hyun ja Kiinan Nie Weiping ovat tasoissa.
Tänään selviää, kumpi heistä on Gon keisari.
Valkoisella pelannut on voittanut edelliset pelit.
Odotamme mielenkiinnolla, kumpi saa tänään valkoisen.
Hän on täällä.
Saisimmeko lausunnon?
Herra Cho, millainen on olo?
Miten valmistauduitte?
Hyökkäättekö heti, jos saatte mustan? -Nie Weiping!
Miltä nyt tuntuu? -Hiiteen Korea!
Kiina voittaa!
TURNAUSSALI STAMFORD-HOTELLI, SINGAPORE
Nie Weiping, 9. dan, valkoinen.
Cho Hoon-hyun, 9. dan, musta.
Aloittakaa, olkaa hyvät.
YING SHIBEI -MAAILMANMESTARUUSFINAALI
CHO HOON-HYUN, 9. DAN NIE WEIPING, 9. DAN
THE MATCH
Korean Cho Hoon-hyun on kohonnut kansainvälisen gon huipulle.
Cho kukisti sekä Japanin, joka ylpeilee olevansa gon keskus,
että myös gon syntypaikan Kiinan.
Voitto todistaa, että korealainen go on maailmanluokkaa.
Tuntuu siltä, että voittaisin vaikka itse gon jumalan.
Cho Hoon-hyun, gon maailmanmestari, palasi tänään Koreaan.
Cho kuljetettiin paraatissa Korean kansallisen go-järjestön päämajaan.
Cholle on myönnetty valtiollinen tunnustus -
korealaisen gon edistämisestä maailmanlaajuisesti.
VIISI KUUKAUTTA MYÖHEMMIN
OPETUSTILAISUUS AMMATTILAISPELAAJIEN KANSSA
Poika osaa asiansa.
Hän ratkaisi elämän ja kuoleman tilanteenkin.
Mitä? -Aiemmin.
Tulkaa tänne.
Mennään.
Kappas vain! Ammattilainen on ahdingossa.
Pukkaako jo hikeä? -Poika on ihmelapsi Jeonjusta.
Aloittikin vasta puoli vuotta sitten. -Niinkö?
Hän on sekä kaupungin että maakunnan mestari.
Ihmelapsi. -Ei tämä etene. Lopetetaanko?
Hetki nyt.
Ei peli vielä ole loppu. -Mitä?
Olette väärässä. Peli on loppu. -Saanko kokeilla?
Mahtavaa.
Atari-tilanne.
ATARI: KIVEN VOI VANGITA SEURAAVALLA SIIRROLLA
Sovitaanko tasapeli?
Hän on maineensa veroinen. -Uskomatonta.
Hän on syystäkin mestari.
On vaikeampi voittaa, kun etu on omalla puolella.
Päästin lapsen helpolla.
Pelataan toinen kierros. -Mikä sinua vaivaa?
Muista käytöstavat, kakara.
Menehän siitä. -Älä puutu asiaan, aloittelija.
Haluan pelata vielä. Voitan seuraavan kierroksen.
Kuka sinä olet?
Lee Chang-ho.
Istu tähän.
Chang-ho.
Ratkot elämän ja kuoleman tilanteita.
ELÄMÄ JA KUOLEMA: PELASTA OMAT TAI VIE VASTUSTAJAN KIVET
Etsi mustalle pakotie.
Jos ratkaiset tämän, pelaan uudestaan kanssasi.
Oletteko tosissanne? Pitäkääkin sitten lupaus.
Ette saa perua.
Hän on Lee kuten minäkin.
Suvun vanhin jauhoi pojasta, joten käskin tuoda hänet tänne.
Hän on hyvä lapseksi.
Poika on aika ärhäkkä. Onko hän veljenpoikasi?
Tapasin hänet ensimmäistä kertaa.
Sukupuuni on sekava. Poika on sukupolven verran yläpuolellani.
Hän on setäni, vaikka onkin nuorempi.
Montako tasoituskiveä?
Vain neljä kiveä ammattilaista vastaan. -Sanoitteko erehdyksessä "mustan pakotie"?
Minäkö erehtyisin?
Miksi harhautat poikaa mahdottomalla pähkinällä?
Gossa kaikki on mahdollista.
En ole nähnyt sellaista tyyliä.
Hänen haengmansa ja alkupelinsä ovat outoja, mutta väkeviä.
HAENGMA: KIVIEN SUUNTA JA MUOTO
Ratkaisitko sen nyt? -Kyllä hän osaa.
Käytä hane-siirtoa. -Ei, vaan tuossa.
En kestä. Ei tässä pysty keskittymään.
Sanoin, että minun pitää keskittyä.
En saa mitään tehtyä, kun te tuijotatte. -Olet oikeassa.
Pitää keskittyä. Mennään me ulos ottamaan hörpyt.
Minä maksan. -Poika läksyttää meitä.
Pökerryn, jos juon päiväsaikaan.
Aikamoinen lapsi.
Eikö ole läksyjä? Istutko siinä koko päivän?
Isoisä palvoo poikaa. Ainoa poika kolmessa sukupolvessa.
Sano, että pojalla on kykyjä. Minä hoidan loput.
Hämmästyttävää. Kovin väkevä tyyli nuorelta mieheltä.
Olen itse 1. kyun pelaaja.
Hädin tuskin voitan yhden kymmenestä pelistä.
Kaikki sanovat häntä ihmelapseksi.
Poika ajattelee hölmöä peliä perheyrityksen sijaan.
Mestari Chon ansiosta gon asema on kohonnut.
Kansainvälisiä kilpailuja on enemmän,
ja tekin voitte kohottaa Korean kansainvälistä mainetta.
Uskotteko niin? -Toki.
Kun asia tuli puheeksi, toivoisin,
että otatte pojan oppiinne muutamaksi kuukaudeksi.
Korvaisin kyllä vaivanne. Sponsoroisin teitäkin.
Käyttäkää rahat yritysjohdon opintoihin. Se sopii hänelle paremmin.
Gota ei opi vain opiskelemalla.
Lahjatonta ei kannata opettaa.
Kykyjä muka.
Hänellä ei ole niitä lainkaan.
Herra Cho!
Mestari Cho!
Hei! Cho Hoon-hyun!
Tein kuukausitolkulla töitä tämän eteen.
Tiedätkö, minkä arvoinen hän on sponsorina?
Olemmeko kerjäläisiä?
Tapaamiset ja sponsorisopimukset sikseen. Go on rahaa tärkeämpää.
"Hölmö peli" muka. Häpeäisit.
Minäkö?
Min-je.
Cho Min-je, mitä sinä teet?
Cho Min-je! -Isi!
Olet kotona.
Tein tämän sinulle.
Min-je! -Teitkö?
Ei saa koskea posteihin. -Minä siivoan tämän.
Tule tänne. -Kiinnostaako posti kovasti?
Tule. Pestään kädet ja syödään.
Panisitko lieden päälle? Mennään ylös.
Haluan makkaraa.
Söit makkaraa aamulla.
PITÄKÄÄ LUPAUKSENNE -LEE CHANG-HO
Haloo.
Hei, Lee. Cho täällä. -Aivan.
Voisinko tavata Chang-hon uudestaan?
Mennään.
Vauhtia.
SULJETTU TÄNÄÄN
Käytän vain kolme tasoituskiveä. Jos voitan, haluan oppilaaksenne.
Miksi juuri minun?
Koska olette Korean paras pelaaja, herra Cho.
Hei!
Hän on koko maailman paras. Et tajua mitään.
Mestarit puhuvat. Miksi aloittelija keskeyttää?
Onpa huonotapainen kakara.
Hävisin, koska sait neljä tasoituskiveä.
Ilman tasoitusta voitan helposti.
Kauhea hinku päihittää lapsi pelissä.
Mitä jos häviät?
Mitä minä saan?
BANAANIMAITOA
Selvä.
Cho tuli tänne asti. Asia on varma.
Onpa teillä fiksu poika.
Hwa-chun, tule tänne sieltä seisoskelemasta.
Hän on into piukkana.
En taida selvitä pidemmälle.
Nyt peli on oikeasti loppu.
Hävisin tämän pelin. Olet oppinut paljon.
Teillä on varmasti nälkä.
Kumpi voitti? -Chang-ho-setä.
Hyvänen aika! Hän voitti!
Pelaatteko vielä, setä?
Voitimme molemmat kerran. Pitää pelata ratkaisupeli.
Onko go sinusta hauskaa?
Go on kamalaa. Kun häviän, en nuku enkä syö.
Häviäminen on raivostuttavaa.
Voittaminen taas on maailman paras asia.
Siksihän tätä pelataan.
Hän ei olekaan lapsi.
Pelataan loppuun,
kun tulet Souliin.
No niin. -Hyvänen aika.
Vain aloittelijat herroittelevat.
En tarkoita sinua.
Sano minua opettajaksi.
Opettajaksiko? -Jopas.
Hän teki sen!
Mitä sinä teet? Kumarra opettajallesi.
Ei sentään.
Ei pidätellä häntä.
Tälle pitää hurrata! -Hurraa!
Pelaat kolmipäiväisiä pelejä. Miten hoidat oppilaan?
Miten ehdit opettaa?
Ihan näin meidän kesken, ette oikein ole opettajaluonne.
Älä teetä itselläsi liikaa töitä. Keskity pelaamiseen.
Entä jos hän epäonnistuu? Monet haluavat uskoa sinusta pahaa.
Sinusta puhuttaisiin kaikenlaista. -En välitä siitä.
Minua kiinnostaa, millaiseksi hänen pelityylinsä muodostuu.
Kellon myötä pysyn mukanasi kaikkialla.
Kun nyt ryhdyt tähän, tee kaikkesi, äläkä kadu.
Tee parhaasi.
Tottele herra Chota.
Onko selvä?
On.
Herra Cho.
Hyvänen aika, murrat pian portin.
Vauhtia! Pitää ehtiä vessaan.
Johan nyt.
Tervetuloa.
Matka oli kai pitkä. Käy sisään.
Ehdin hädin tuskin.
Onpa komea lapsi.
Paksut luut ja leveät hartiat.
Toiveenne toteutui. Hänestä tulee varmasti painimestari.
Hän on tyttö. -"Hän on tyttö."
Onnitteluni joka tapauksessa. Saitte kaksi lasta yhtä aikaa.
Niin taisi käydä.
Sinäkö olet Chang-ho? -Kyllä.
Hauska tavata.
Tämä on työhuoneeni.
Voit hakea täältä lukemista.
Olin sinun ikäisesi.
Kuka tämä pappa on?
Hän oli opettajani.
Johan nyt. Hän näyttää pelottavalta.
Kuinka vanha hän on? -Hän kuoli kauan sitten.
Olet onnekas. Opettajasi on nuori ja energinen.
Isoisä sanoi, ettei kuolema välitä iästä.
Mennäänpäs nyt.
Mennään.
Igangjusta ei tule humalainen olo. Se on Joseon-dynastian parhaita viinoja.
Muista sanoa kiitokset isoisällesi.
Muistan. -Maistuuko ruoka?
Maistuu. Rouva on hyvä kokki.
"Rouva" kuulostaa oudolta. -Olen samaa mieltä.
Olemme nyt perhettä. Älä rouvittele.
Jotakin pitää sanoa.
En tiedä, mitä nimitystä käyttäisin. -Totta.
Elämä käy vaikeaksi, kun tittelit sekoittuvat.
Miten olisi "täti"?
Sopiiko, että sanot minua tädiksi?
Sopii.
Haluaisitko lisää riisiä?
Kyllä kiitos, täti.
HYTTYSMYRKKYÄ
KOREAN GO-JÄRJESTÖ
ONNITTELUT CHO HOON-HYUN VALLOITTAA MAAILMAN
Kuka sinä olet? Etsitkö isääsi?
En etsi.
Tulin pelaamaan gota. -Pelaamaanko?
Kuka hän on? -Mestari Chon oppilas.
Kuka on seuraava?
Voittiko hän Hong-sikin? -Hän on todella hyvä.
Ammattilaistasoa.
Erikoinen haengma.
Painostaako hän?
Ei mitään järkeä.
Ihan pöhköä touhua.
Tähän menee iäisyys. Pelatkaa kaikki kerralla.
Onko hän tosissaan?
Hän on ihmelapsi.
Siksi mestari Cho toi hänet Jeonjusta asti.
Mestari Cho löysi lahjakkuuden.
Hän on todella hyvä. -Niin on.
Kaksi aluetta tässä. Se tekee komin kanssa ainakin 20.
Jatketaanko?
KOREAN GO-JÄRJESTÖ ISÄNNÖI
9. GUKGI-TURNAUS HAASTEOTTELUN NELJÄS PELI
CHO HOON-HYUN, 9. DAN NAM GI-CHEOL, 8. DAN
Herra Cho, teillä on 30 minuuttia aikaa.
Mestari Cho on sinnikäs. -Väärä paikka.
Istuu ja tuijottaa jo voittamaansa peliä. -Kunnioitan haastaja Namia jaksamisesta.
Hän tietää nolaavansa itsensä lopulta.
Olen kyllästynyt Chon ja Namin aikakauteen.
Herra Nam, tämä on viimeinen aikavaroitus.
Yksi, kaksi, kolme,
neljä, viisi, kuusi,
seitsemän, kahdeksan, yhdeksän…
Harmin paikka.
Olisi pitänyt pysäyttää tuo.
Typerää.
Tärinätaktiikka alkaa.
Mikä se on? -Miten et tiedä?
Kun Cho hyppyyttää jalkaa, peli on jo voitettu.
Kuin näkisi Seon Dong-yeolin lämmittelevän ennen matsia.
Se vie vastustajan itseluottamuksen.
Yksi, kaksi, kolme, neljä…
Sade lankeaa äänettömästi
Eroamme Busanin asemalla itkien
Näkemiin, hyvästi
Kyynelten junanpilli soi
Ylivoimainen voitto Cho Hoon-hyunille.
YLIVOIMAINEN VOITTO: ALUEITA EI LASKETA
Nam vaikutti todella vihaiselta.
Oli huonotapaista olla panematta kiviä paikoilleen.
Sinäkö puhut käytöstavoista? Itse aloit hyräillä.
Kerran murskatun vastustajan peittoaa jatkossa helpommin.
Älä huoli. Nam palaa kostonhimoisena.
Onnitteluni. Kuulin, että valitsitte hienon laulun.
Näen jo silmissäni huomisen otsikot.
Chang-ho-setä muuten valtaa Korean go-järjestöä.
Hän niittää oppilaita kuin heinää.
Siellä puhutaan Chon tiikerinpennusta, joka on nero ja ihmelapsi.
Lee.
Älä sano Chang-holle, että hän on nero ja ihmelapsi.
Se ei auta häntä.
Odota.
Päivää.
Mitä tämä on? -Karkkia.
Kotona ollaan. -Tulittekin yhdessä.
Tapasimme matkalla.
Miten sinulla meni? -Hyvin, täti.
Miten pelissä kävi?
Hävisin.
Sanot aina noin.
Alkupelisi, haengmasi ja lukutaitosi ovat surkeita.
Mutta tiedätkö, mikä on pahinta?
Huono asenne. -Miten niin?
Voitin kaikki.
Vanhemmat opiskelijat eivät ole kovin hyviä.
On muutakin kuin voitto.
Olet vasta aloittanut gon, ja pilkkaat kokeneempia opiskelijoita.
Siirtosi laiskistuvat, kun olet voitolla.
Tee parhaasi loppuun asti.
Vastustajaa pitää kunnioittaa. -Entä te?
Pomputatte jalkaa ja hyräilette.
Sinä…
Minä…
Johan nyt.
Senkin riiviö.
Niin voi tehdä, kun on paras kaikista.
Uskomatonta.
Opi ensin perusasiat.
Osaan ne jo.
Peruskaaviot ovat liian helppoja. -"Liian helppoja."
Kumpi vaikuttaa paremmalta? -Selvästi valkoinen.
Ota valkoinen.
Hyvää siirtoa ei löydä pohtimalla. Vain huonot pelaajat pohtivat.
Kehitä vaistoasi, mutta älä pelaa impulsiivisesti.
Älä peräänny. Gon ydin on taistella ja hyökätä.
Onko valkoinen yhä parempi?
Ei ole.
Ota musta.
Käytin vain pilkkaamiasi alkeita. Miksi olet häviöllä?
"Nero" ja "ihmelapsi". Älä usko puheita.
Osaat laskea ja oppia ulkoa. Jäljittelet gon pelaamista.
Opettele perusasiat.
Käytä pelatessa oikeaa kättäsi. Sen verran kunnioitusta pitää osoittaa.
Selvä.
Kestävyys on tärkeintä.
Hätäinen, impulsiivinen siirto.
Sopeutuminen helppoon kompromissiin.
Ylimielisesti haettu nopea voitto.
Niin käy, kun kestävyys ei riitä, ja sitten häviää.
Ei, käytän tätä kättä.
HEI ISOISÄ, TOIVOTTAVASTI VOIT HYVIN.
YKSI ASKEL, YKSI SIIRTO
Miksi joku syö lounasta katolla? Uskomatonta.
Päivää. -Miksi syöt täällä?
Miksette tilanneet yhtä aikaa?
Turhaa juoksuttamista. Söisitte ravintolassa.
Mestari Cho maksaa varmaan maltaita ruoastasi.
Kuule.
Tiedätkö, kuka olen?
Tietenkin tiedän.
Olette opettajani kilpailija Nam Gi-cheol.
Kilpailijako?
Jatka opiskelua, vaikka pääsitkin ammattilaiseksi.
Opettajasi on erittäin hyvä.
En ole varma,
voinko oppia sitä opiskelemalla.
Olisinpa edes puoliksi yhtä hyvä kuin opettajani.
Ei minusta ole siihen.
Älä yritä oppia, yritä voittaa.
Sitten opit luonnollisesti. Niin minä tein, kun pelasin häntä vastaan.
CHO HOON-HYUNIN LEGENDAARISET PELIT
VALKOINEN: CHO MUSTA: KIM
Hän on nopea.
Miten voin voittaa?
Päätä pahkaa eteneminen ei toimi. Pitäisikö vain odottaa?
Chang-ho ahkeroi myöhään.
Miten hänellä menee?
Alkueräthän alkavat pian.
Menestyksellä ei ole merkitystä. Tärkeintä on löytää oma go-tyyli.
Hoputtaminen ei auta.
Pitää myös suostutella ja hoivata. Hän on vielä lapsi.
Ei hän opi, jos lellin häntä.
Vein lapsen perheeltään.
En voi antaa periksi. Hänestä pitää tulla paras.
Kilpailun maailmassa muiden kuin mestarin elämä on surkeaa.
7. DAEWANG-TURNAUS ENSIMMÄINEN KARSINTAERÄ
Laudan tuijottaminen ei ratkaise mitään.
Arvatkaa mitä? Luulin, että hän nukahti kesken pelin.
Poika pelaa kuin 60-vuotias.
Hän hävisi kaksi peliä peräkkäin.
Paljonko menetit, No? -200 000 wonia.
Sinne menivät turnausrahat.
Chon suojatin pitäisi olla taitava.
Hän oli nokkela lapsi. Miksi hän on nyt huonompi?
Luonnekin muuttui oudoksi.
Mestari Cho varmaan kiusaa häntä temperamentillaan.
He asuvatkin yhdessä.
Isoisä.
Herra Chon go-tyyli on räiskyvä ja vahva, mutta se ei sovi minulle.
Aion löytää oman tyylini, jota kukaan muu ei voi matkia.
Ei noin! Oikea yläkulma, keima-loikka, kytke yläpuolelle, puske ja laajenna.
Mitä olet oppinut tähän mennessä? -Kulta.
Jatkakaa huomenna. -Häivy.
Ei hän aina voi voittaa.
Häviö harmittaa jo. Älä pahenna asiaa.
Mene pois.
Pidättäydyt, kun pitäisi hyökätä.
Miksi?
Jos alkaa kunnon kiista, muuttujia tulee lisää.
On parempi odottaa, kunnes… -Minähän sanoin.
Go ei ole kompromisseja eikä alueen rakentelua.
Pure, raavi, revi ja taistele!
Se on teidän tyylinne, ei minun. -Röyhkeä kakara.
Tyylikö?
Pelityylikö?
Tyylillä ei ole väliä, jos häviät. Käytä perusasioita.
Pitääkö kaikkien pelata gota samoin? -Asioilla on järjestyksensä.
Jokaiseen iskuun ja perääntymiseen tarvitaan syy.
Perusasiat pitää oppia, ennen kuin niitä voi muunnella.
Sama juttu tässä.
Tässä pitäisi hyökätä, mutta sen sijaan vetäydyt.
Uhmaatko minua?
Siirto on oikea, mutta on mahdollista,
että käy huonosti.
Jos taas teen näin, olen täysin varma,
että saan ainakin puoli pistettä.
Täysin varmako?
Montako kertaa olen sanonut,
että keskustaa vallatessa on vaikeaa laskea oikein?
Olette oikeassa.
Uskoin osaavani laskea oikein.
Joten tein kokeen.
Kokeenko?
Go on sinulle vain leikkiä.
Et ajattele perusasioita, vaan tukeudut konsteihisi -
ja takerrut ideoihisi.
Lopetetaan.
Turha raivota oppilaalle, joka ei halua oppia.
Jos taas siirrän näin, olen täysin varma,
että saan ainakin puoli pistettä.
Pelin aloittajalla on aina etu puolellaan.
Samantasoisten pelaajien välillä etu tasataan viidellä ja puolella pisteellä.
Tasoituksen nimi on komi.
Puolikkaalla pisteellä estetään tasapeli.
Itse pelilaudalta ei voi saada puolta pistettä.
Se on pienin pelin päättävä yksikkö.
Puoli pistettä, jota ei ole laudalla.
MUSTA VOITTAA 1,5 PISTEELLÄ
Ehkä poika näkeekin jotain uutta.
KUNNIOITTAEN, CHANG-HO
KIITOS KAIKESTA. ANTEEKSI, ETTÄ OLIN PETTYMYS.
SOULIN LINJA-AUTOASEMA
Minne?
Kello 9.40:n bussi Jeonjuhun.
Tämä on kello 9.40:n bussi Jeonjuhun!
Kello 9.40:n bussi lähtee.
Onko vielä kyytiin tulijoita?
Kaikki kyydissä?
Johan nyt.
Opettaja.
Eilen -
sanoit jotain puolikkaasta pisteestä.
Et ollut täysin väärässä, muttet täysin oikeassakaan.
En vain ole löytänyt oikeaa siirtoa.
Gossa ei ole vastauksia.
Pakotin sinut vastaamaan.
Pyydän anteeksi.
On parempi kävellä vakaasti kuin juosta ja horjua.
Löysit tyylisi. Se riittää.
Älä anna periksi, kun päätät jotain.
Älä gossa äläkä elämässä.
Ymmärrätkö?
Pelistä 80 % on henkistä.
Älä lannistu, vaikka häviäisit.
Piilota kaikki.
Ajatukset, tunteet ja jopa hengitys.
Älä näytä vastustajalle mitään.
Helpommin sanottu kuin tehty.
Mieti jotain tuttua ja mukavaa.
Jotain oikein rentouttavaa.
Jos menetät itsehillintäsi, häviät pelin.
Älä erottele kiviä värin mukaan.
Jokaiseen siirtoon on oltava syy.
Alue muotoutuu itsestään. Sitä ei voi pakottaa esiin.
Pidä huolta joka kivestä.
Sitten huomaat, että kivet löytävät harmonian.
29. CHOEGOWI-TURNAUS VIIMEINEN KARSINTAERÄ
Eikö pitäisi olla tuolla? -Ei pitäisi.
Setäparka sai taas vastaansa Kon.
Ei sedälläsi ole hätää. Joudutte kaikki vielä hänen kynsiinsä.
Hän on outo.
Ei osaa edes käydä pelejään läpi, mutta parantaa silti jatkuvasti.
Hänen alkupelinsä on huolimatonta ja haengmansa hidas,
mutta silti hän löytää muodon.
Laskelmissa hän voi olla minuakin parempi.
Pelaako hän yhä kuin 60-vuotias? -Ei.
Kuin 80-vuotias.
Puolustan mieluummin puolta pistettä kuin taistelen kokonaisesta pisteestä.
Go on taistelua alueesta.
Isoisä.
Taisin vihdoin löytää oman go-tyylini.
Se on vähän hiomaton eikä yhtä säihkyvä kuin herra Chon tyyli,
mutta kukaan ei voita minua enää koskaan.
Herkullinen viipale.
Täällä taitaa olla hyvä fengshui.
Kaksi go-ammattilaista saman katon alla.
Onneksi olkoon, Chang-ho-setä.
Pääsitte loppukilpailuihin asti.
Otetaan valokuva muistoksi.
Ottaisitteko meistä perhekuvan, herra Cheon?
Ilman muuta.
Nyt.
Yksi, kaksi!
Hymyile, Chang-ho. Miksi näytät surulliselta?
Hänhän hymyilee leveästi. -Hymyilee hän.
Hymyileekö? -Kyllä.
No niin.
Yksi, kaksi, kolme!
Minun mielestäni valkoisen kannattaisi pelata hane tässä.
Niin voisi voittaa paljon, mutta se jättää jälkeen heikkouden.
Eikö olisi helpompi leikata tästä?
Olet liian varovainen, ja menet kiertotietä.
En pidä siitä, mutta tuskinpa se mainettani pilaa.
Kuka on seuraava?
Nam Gi-cheol.
Minäkin olen huolissani. Hänellä on väkevä tyyli.
Hän on sinnikäs.
Jos peräännyt, hän iskee entistä lujempaa.
Pitää aloittaa voimalla.
Hillitsen itseni ja puolustan.
Senkin riiviö.
Käskitte etsiä oman tyylini. -Pitäisikö antaa olla?
Luottakaa minuun.
Hyvä on.
Ota peli oppituntina.
En ota.
Aion pelata voittaakseni.
23. WANGWI-TURNAUS LOPPUKILPAILUN 12. KIERROS
Nam Gi-cheol, 9. dan, musta. Lee Chang-ho, 3. dan, valkoinen.
Aloittakaa, olkaa hyvät.
29. CHOEGOWI-TURNAUS HAASTAJAN VALINTA
NAM GI-CHEOL, 9. DAN LEE CHANG-HO, 3. DAN
Herra Lee. -Hyvänen aika.
Tuletteko kahville analyysihuoneeseen?
Ei kiitos. En minä mitään kuitenkaan tajua.
Kymmenen minuuttia, herra Cho.
Jopas.
No niin.
Voi sentään.
Ylivoimainen voitto Cho Hoon-hyunille.
Kiitos ajastanne, herra Baek.
Hei, Cho.
Mustalla näyttää olevan etu.
Ihan kuin tietäisitte. Hän lyttäsi teidät.
Eikä lytännyt. Olin silloin humalassa.
Tässä siirrot 115. siirtoon asti.
Ei ehkä olisi pitänyt leikata tässä.
Jos ottaisin tuon?
Olisin voinut puskea yhdellä ja laajentaa keskelle.
Sinun ja Chon peli olisi mielenkiintoinen.
Olet parempi loppupelissä.
Onnitteluni.
Nam romahti lopussa.
Minä en ole heikko. Chang-ho on liian vahva.
Johtuu varmaan fengshuista.
OTTELUJÄRJESTYS
HAASTAJA: LEE CHANG-HO
Jopas.
Jestas.
Opettajan ja oppilaan ottelu.
Liian varhaista. -Hän raivasi itse tiensä.
Entä jos Chang-ho voittaa? -Älä viitsi.
Siihen on vielä kymmenen vuotta.
VOITTI YING SHIBEIN! YHDISTI GON MAAILMAN!
CHO HOON-HYUN SEO GEON-WOO
Herra Chon haengma on heikko, kun siihen iskee pelin keskellä.
Muodon kasvaessa hänen huomionsa herpaantuu.
Päivällinen on valmis. -Selvä.
Tässä tämä kirja olikin.
Rohkaise vähän. Olet sentään hänen opettajansa.
Miten?
Nukuitko hyvin? Miltä tuntuu?
Ihan hyvältä, täti.
Älä mieti lopputulosta.
Pelaa vain omaa peliäsi.
Selvä.
HAASTEOTTELUN FINAALI
Onko tuo heidän autonsa? -On.
2. HELMIKUUTA 1990
Tulivatko he yhdessä? -Ottakaa kuva!
Herra Cho! -Ennennäkemätön peli. Miltä se tuntuu?
Jännittääkö?
Onpa hänellä kiire.
Onnea.
Kiitos.
Valitkaa kivet.
Lee Chang-ho, musta. Cho Hoon-hyun, valkoinen.
Aloittakaa, olkaa hyvät.
29. CHOEGOWI-TURNAUS FINAALI
CHO HOON-HYUN, 9. DAN LEE CHANG-HO, 4. DAN
Katsotaanpa. -Montako siirtoa on tehty?
Hetki. -Miten siellä menee?
Sain tämän vasta. En ole edes katsonut. -Kerro!
Hetki nyt.
Kerron kohta. Hitsi.
Kauhea meteli.
Hurja avaus Cholta.
Täyslaidallinen heti alkuun.
Todella julmaa nuorta oppilasta kohtaan. -Niin tosiaan on.
KÄYTETTY AIKA
LEE: 2 TUNTIA 10 MINUUTTIA CHO: 50 MINUUTTIA
Peli jatkuu lounaan jälkeen.
Olisiko pitänyt ottaa se?
Keima-hatutus ja kahden pisteen laajennus.
Ehkä olisi pitänyt luopua pisteestä.
Isosetä, milloin te tulitte?
Aamun ensimmäisellä bussilla. -Aivan.
Et pelaakaan tänään täysillä. Minua kohtaan olit armoton.
Ehkä hän suosii opettajaansa.
Pyytäkää herra Chota kohtelemaan Chang-ho-setää kiltisti.
Hölynpölyä. Peli mikä peli.
Hän on niin…
Ruoka tulee.
Varovasti. Tämä on kuuma.
Hyvänen aika.
Chang-ho-setä tekee tänään paljon pieniä virheitä.
Miten lapsi mahtaisi mestarille mitään?
Ja vielä omalle opettajalleen.
KÄYTETTY AIKA
LEE: 3 TUNTIA 51 MINUUTTIA CHO: 1 TUNTI 43 MINUUTTIA
Jos menetät itsehillintäsi, häviät pelin.
Mieti jotain tuttua ja mukavaa.
Jotain oikein rentouttavaa.
KÄYTETTY AIKA
LEE: 3 TUNTIA 53 MINUUTTIA CHO: 2 TUNTIA 58 MINUUTTIA
Herra Cho.
Yksi, kaksi, kolme,
neljä, viisi, kuusi,
seitsemän, kahdeksan, yhdeksän,
kymmenen.
LEE: 4 TUNTIA 50 MINUUTTIA CHO: 5 TUNTIA
Cholla on jäljellä kaksi aikavaroitusta.
Tiedättekö mitä?
Saatamme todistaa vallankaappausta. -Vallankaappaustako?
Mennään katsomaan.
Pitäkää kiirettä.
Vauhtia.
Onnistuisiko?
Musta voitti puolella pisteellä 271 siirron jälkeen!
Sanoin "musta"! Lee Chang-ho voitti!
On kauhean myöhä. Ravintolat ovat jo kiinni.
Cho.
Antaisitteko lausunnon oppilaanne voitosta?
Saisinko kommentin?
Ei ole enää mitään opetettavaa. Hän raivaa nyt omaa tietään.
Mikä tänään meni pieleen?
Anteeksi. -Milloin lopputulos selvisi teille?
Saatatte kohdata herra Leen uudestaan. Mikä on suunnitelmanne?
Ensinnäkin onnittelut. Miltä tuntuu?
Pyydän opettajalta anteeksi.
Voitin huonolla pelillä.
Teilläpä kesti.
Miten kävi?
Hienosti tehty.
Onnitteluni.
Kiitos.
Olet varmasti uupunut. Mene lepäämään.
Selvä.
Isoisä.
Näitkö, kun voitin tänään?
Kuule.
Halusin voittaa -
omalla tavallani.
PUOLEN PISTEEN VOITTO NUORIN MESTARI LEE CHANG-HO
Aikamoista.
Olisiko pitänyt pelata väliin?
Hei.
Opettaja.
Peli pitäisi käydä läpi.
Tosiaan.
On kaunis ilma. Tehdäänkö se olohuoneessa?
Jospa puolustan tässä?
Ei hassumpi ajatus,
mutta katso tänne.
Rakenna keskustaa, koska musta on raskas.
Entä…
Entä jos pelaan väliin?
Muoto ei näytä hyvältä.
Voisit ensin puolustaa täällä tai kytkeä kiven tähän.
Minusta tämä on hyvä.
Voisimme pelata atarin, puskea läpi -
ja kytkeä.
Tuosta jäisi paha jälkimaku.
Ei tarvitse miettiä enää.
Opettaja.
Olen pahoillani eilisestä pelistä.
Mitä?
Olenko opettaja, kun pelaamme?
Vastaa! Olenko?
Ette.
Olette vastustaja. -Yksi voitto ei muuta mitään.
Älä imartele itseäsi.
Ammattilainen sekä voittaa että häviää joka päivä.
Senkin ylimielinen…
Tästä lähtien emme käy pelejä läpi.
4. GISEONG-TURNAUS HAASTEOTTELUN FINAALI
CHO HOON-HYUN, 9. DAN LEE CHANG-HO, 6. DAN
Opettajan ja oppilaan 27. peli.
Mullistava tapaus korealaisen gon historiassa.
Tällaista ei ole ennen tapahtunut.
Kyllä. Daewang-, Giseong-,
Paewang-, Choegowi- ja nyt Giwang-turnaus.
Oppilas ja opettaja ovat kohdanneet viidessä finaalissa.
Tämä johtuu Lee Chang-hosta. Hän kehittyy liian nopeasti.
Cho ei odottanut hänen kohoavan näin nopeasti.
Cho on selkä seinää vasten.
Chon veitsi on kuuluisa terävyydestään.
Se löytää heikot kohdat.
Veitsi ei vain tunnu toimivan Lee Chang-hota vastaan.
Lee antaa vastustajan tehdä mitä haluaa.
Lopulta vastustaja huomaa silti hävinneensä.
Sitä voi vain hämmästellä.
Eräs ammattipelaaja totesi, että hän pelkää pelata Chota vastaan,
mutta Leetä hän ei uskalla edes vilkaista.
Heillä on aivan erilaiset tyylit.
Cho on nopea, Lee hidas.
Lee pidättelee, kun Cho hyökkää.
Pelejä analysoidessa he näyttävät vaihtaneen paikkaa.
Opettaja on ahdistettu nurkkaan, ja oppilas hyökkää.
Cho ei saa virtausta käännettyä.
Lee Chang-ho osaa muutakin kuin vain puolustaa.
Hän rankaisi Chota perusteellisesti eilen.
Mestari Chon kädet oli sidottu.
Kommentti! -Herra Cho!
Onnitteluni, herra Lee. Kertoisitteko, miltä nyt tuntuu?
Missä kohtaa peli oli voitettu?
Jäljellä on vain Paewang-turnaus.
Jos Cho häviää, hän ei saa yhtään mestaruutta tältä vuodelta.
Miten uskotte seuraavan pelin etenevän?
Lee Chang-ho on vauhdissa,
mutta kyse on Gon keisarista, Cho Hoon-hyunista.
Hän ei anna helposti periksi. -Juuri niin.
Japanin Fujisawa voitti mestaruuden kuusikymppisenä.
Älkää höpiskö turhia.
Japanissa ei ollut Lee Chang-hota.
VOITTI YING SHIBEIN! YHDISTI GON MAAILMAN!
Lee Chang-ho muuttaa gon maailmaa.
Gon pelaajat sanovat, että gossa taistellaan koko päivä -
ja lopuksi Lee Chang-ho voittaa.
"SEURAAVAKSI PAEWANG" CHO HÄVIÖN PARTAALLA
29. PAEWANG-TURNAUS HAASTEOTTELUN NELJÄS PELI
CHO HOON-HYUN, 9. DAN LEE CHANG-HO, 6. DAN
Hei, Cho!
Hae nenäliinoja.
Herra Cho.
Lähdemme nyt. -Aivan. Turvallista matkaa.
Tämä on traagista sekä sinulle että Chang-holle.
Vaivaako vatsa?
Tuntuu pahalta herra Chon puolesta.
Ja tädin puolesta.
No.
Häviäisitkö mieluummin?
Voita sitten.
Et voi muuta.
Olet kotona.
Et osannut edes solmia kengännauhojasi, ja nyt olet ammattipelaaja.
Sinun on aika -
seistä omin jaloin.
Ei ole järkeä pitää oppilasta,
joka on ylittänyt opettajansa.
En ole niin pitkällä. Minulla on vielä opittavaa.
Minulla ei ole opetettavaa.
Olisi pitänyt lähettää sinut jo pois.
Voitto ja häviö kuuluvat elämään.
Saman katon alla asuminen ja samaan aikaan kilpaileminen -
on vaikeaa molemmille.
Pyydän anteeksi.
Opetinko noin?
Ammattilaisen työ on voittaa, oli vastustaja kuka tahansa.
Olen oppinut sinulta paljon.
Opin, että voin hävitä milloin vain.
Tiedän, että pärjäät, mutta älä laiskistu lähdettyäsi.
Tajusin,
etten koskaan kehunut sinua.
Opettajana -
olen aina ollut ylpeä sinusta.
Olit -
ylpeydenaiheeni.
Laitoin mukaan kimchiä.
Chang-ho pitää siitä. -Kiitos.
Valmista tuli.
Chang-ho.
Halataan.
Tule käymään, ja muista syödä hyvin.
Kyllä, täti.
Pukeudu lämpimästi, ja tule hakemaan lisää ruokaa.
Kiitos kaikesta, herra. -Eipä kestä.
Hyvää jatkoa. -Kiitos. Turvallista matkaa.
Opettaja.
Kiitos kaikesta.
Hei.
Herra Cho pyysi antamaan tämän.
MUSTA VOITTAA 1,5 PISTEELLÄ
Mestari Cho ei ole voittanut pelin peliä.
Tiikerinpentu syö hänet elävältä. Minkäs teet.
Kirpaiseehan se. -Niin tekee.
Rahanteko on helpompaa, kun voittajaa ei arvaa.
Tästä ei tule palkkioita.
Maksetaan Chang-hosta vähemmän.
Yksi, kaksi, kolme, neljä, viisi,
kuusi, seitsemän, kahdeksan, yhdeksän, kymmenen.
Cho häviää käytettyään kaiken ajan. Nam saa luovutusvoiton.
Eivätkö lapset ole vielä kotona? -Eivät.
Miten peli meni?
Hävisin.
Häviäjä kelpaa,
muttei surkimus.
Et saa luikkia pakoon.
Pidin sekä sinusta että Chang-hosta, kun hän asui täällä.
Kun näen sinut näin, alan vihata Chang-hota.
Miksi käyttäydyt näin?
Mestari Lee, viime kerrasta on aikaa!
Oletko syönyt? Käydäänkö yhdessä lounaalla?
Ei ole vielä nälkä. -Hän on varmasti kylläinen.
Rohmusi kaikki mestaruudet ja söi kaupan päälle opettajansa.
Ei hän mitään rohmunnut. Varoisit sanojasi.
Mitä sinä riehut?
Kunhan vitsailin. Joke.
Varmasti mukavaa sinulle, Lee. Olet valokuvauksellinen.
TAAS LUOVUTUSVOITTO LOPETTAAKO CHO?
Voisit olla vaikka malli.
Käydäänkö keitolla? Viime kerrasta on aikaa.
Sopii. -Hyvä.
Juodaanko myös? -Mitä pitäisi tehdä?
Kysytkö minulta?
Mitä tekisitte minun sijassani?
Pitäisikö minun hävitä?
Miksi kysyt minulta?
Minun opettajani sanoi, että ammattilaisen kuuluu voittaa.
Teillä ei ehkä ollut hyvä opettaja. -Senkin pikku…
Kuka luulet olevasi?
Se oli vitsi.
Minäkin vitsailin.
Mitä?
Se oli vitsi.
Mennään nyt.
Suuri Cho Hoon-hyun antoi luovutusvoiton. Olisi edes pelannut.
Vaimosi on kovin huolissaan.
Samoin Chang-ho.
Hän ei puhu siitä, mutta hänestä tuntuu kauhealta.
Mitä sinä teet? Et kestä viinaa.
Hei, Cho.
Veitseni on ruostunut.
Tarvitset sateenvarjon.
Hei, Cho!
CHO VS. LEE YLIVOIMAINEN VOITTO LEELLE
Suutun, jos luovutat tällaisen takia.
Olet puukottanut minua selkään ainakin sata kertaa.
Kaikkiin sattuu, kun lyödään.
Chang-holla on varmasti vaikeaa.
Pojan kärsimys on opettajan syytä.
Hän ei edes hymyile voittaessaan.
Olet yhä hänen opettajansa.
Haasta hänet, jotta hän vahvistuu.
Go on outo peli.
Kun kiven saa pelattua, tuntuu että kaikki onnistuu,
mutta ensimmäinen kivi on vaikea.
Uskoin alkaneeni ymmärtää gota.
Voitat, jos siedät epävarmuuden.
Haava vuotaa, arpeutuu ja uusi iho kasvaa.
Se pitää vain kestää,
kunnes tilaisuus koittaa.
Cho.
Jos välttelee vastustajaa pelilaudalla,
ei löydä pakopaikkaa mistään.
Ole oma itsesi.
Hiljainen piileskely ei sovi sinulle lainkaan.
GOSSA ETSITÄÄN VASTAUSTA, JOTA EI OLE
-SEGOE KENSAKU (CHO HOON-HYUNIN OPETTAJA)
GO ON TAISTELU ITSEÄ VASTAAN -CHO HOON-HYUN
Olen täynnä. Ruoka oli hyvää.
Onnittelut tulevasta voitosta. Chota ei ole näkynyt.
Turha onnitella. Voitto on kiusallinen.
Nyt olisi tilaisuus päihittää Cho kunnolla.
Hän ei tule, koska pelkää liikaa.
Siinähän te olette, herra Baek.
No niin.
Maistuiko lounas?
YKSI VUOSI MYÖHEMMIN
Opettaja.
Uskomatonta. Anna minun auttaa.
Kyllä minä voin itse.
Opettaja.
Päivän peli…
Voitin tietenkin.
Noloa edes kysyä.
Pelaan alkuerissä kuin aloittelija.
Näin eilisen pelisi.
Et edelleenkään käy sotaa.
Voin voittaa sotimattakin.
Miksi riskeerata ja taistella?
Ehkä vain pelkäät taistelua.
En pelkää. Kenen oppilaana minua pidätte?
Tässä minä luennoin itseäni paremmalle.
Lee Chang-ho, 7. dan, voittaa, ja saa pitää Daewang-mestaruutensa.
Hän on voittanut 19 peräkkäistä mestaruutta.
Tärkeintä on, montako voittoa Lee saa peräperää.
Paewang-turnaus pidetään…
Turha edes katsoa. Lee voittaa kuitenkin.
Cho Hoon-hyun on menneen talven lumia.
Cho eteni karsinnoista ja välieristä -
haastamaan entisen oppilaansa, Lee Chang-hon.
Lee Chang-ho…
Tervetuloa.
Valmista tuli. -Selvä.
Tarkistitko mikrofonin? -Tarkistin.
Hei, Cho.
Ei ole pakko, jos et halua. -Eikö?
Mitä? -Se oli vitsi.
En ole niin häpeämätön. Edellisestä on aikaa.
Antaa kuulua.
Ensin onnittelut.
Teidät äänestettiin viime vuonna suosituimmaksi gon pelaajaksi.
Miltä se tuntuu?
Jos olisin tiennyt, olisin alkanut hävitä jo aiemmin.
Voittoputken aikana kaikki vihasivat minua.
Tilastojen mukaan pelasitte viime vuonna 110 peliä.
Karsinnat ja välierät pakottivat pelaamaan joka kolmas päivä.
Ennen odotitte vuoroanne titteliä puolustavana mestarina.
Onhan se rankkaa.
Peli on jännittävämpi, kun yksikin häviö pudottaa kisasta.
Näin on hauskempaa. Oli virkistävää pelata tulokkaita vastaan.
Lee Chang-ho pelaa niin hyvin, ettei kukaan ylläty hänen voitoistaan.
Viimeiseksi pyydämme lähettämään viestin Leelle,
joka on oppilaanne ja vastustajanne.
Hän oli oppilaani, mutta peli on peli.
Jos vastustajani on Chang-ho, lupaan antaa kaikkeni.
On minun vuoroni haastaa hänet kuten hän haastoi minut.
CHO HOON-HYUNIN PALUU!
31. PAEWANG-TURNAUS HAASTEOTTELUN FINAALI
CHO HOON-HYUN, 9. DAN LEE CHANG-HO, 7. DAN
Tämä on viimeinen peli. Kumpikin on voittanut kahdesti.
Uskoin pelin alkavan varovasti, mutta se onkin edennyt vauhdilla.
Alkupeli on sama kuin neljännessä pelissä, kuin ennalta sovittu koreografia.
Kiista käy kuumana, eikä kumpikaan luovuta.
Molemmat julistavat oman go-tyylinsä paremmuutta.
Lee Chang-ho tunnetaan "Laskennan jumalana".
Cho voitti kaksi ensimmäistä peliä -
ja hävisi kaksi seuraavaa. Nyt hän on oljenkorren varassa.
Opettajan ja oppilaan pelit ovat toistaneet tätä kuviota.
Leellä on tapana voittaa lopuksi.
Chon haasteena on pysyä rauhallisena loppuun asti.
Cho pelaa toisaalle.
Tavallisesti vahvistetaan tästä, mutta hän asetti kivensä tänne.
Chon tyyli on tarkentunut ja terävöitynyt pohjakosketuksen jälkeen.
Hän on saanut uuden lempinimen. "Sodan jumala."
Siitä näkökulmasta vaikuttaa siltä, että Cho aikoo tapella.
Minua kiinnostaa, miten Lee reagoi.
Lee iskee takaisin! Hän aikoo vangita vihollisen!
Tänään hän ei tee kompromisseja.
Cho virnistää. Hänkään ei odottanut tätä.
Lee iskee Chon hyökkäysaaltoa vastaan!
Cho herättelee keskustaa.
Lee Chang-hon ei tarvitse vastata tähän.
Hän tekee niin silti!
Kumpikaan ei edes katso ryhmiään. He haluavat vain taistella!
Sekä opettaja että oppilas pitävät pintansa.
Tämä on kylmäävä peli. He taistelevat kuin periviholliset.
Lee pitää pitkän tauon.
Hän käy mielessään läpi kymmeniä tuhansia siirtoja.
Lee iskee voimalla. Tämä sattuu Chohon.
Valkoinen näyttää olevan etulyöntiasemassa.
Mitä mieltä olette, herra Nam?
Mestari Cho haastaa riitaa siellä täällä, mutta Chang-hon muurit kestävät.
Lee näyttää olevan kolme ja puoli tai neljä ja puoli pistettä edellä.
Peli on tulossa viimeiseen vaiheeseen.
Voittaessaan Lee toistaa opettajansa saavutuksen,
eli voittaa kaikki mestaruudet vuoden sisällä.
Lee Chang-ho, olet melkein perillä!
Vastahyökkäys epätodennäköisessä tilanteessa.
Suunnitteleeko Cho piiritystä täällä?
Se ei ole helppoa.
Vastassa on Lee Chang-ho.
Lee on tapansa mukaan puolustanut hyvin.
Hän puolusti ja iski vastustajan avainpisteeseen.
Klassista Lee Chang-hota.
Miten Cho selviää tukalasta tilanteesta?
Hän on ollut häviöllä koko pelin ajan.
Onko Chon siirrossa mitään järkeä? -Eteneekö hän entistä syvemmälle?
Liian uhkarohkeaa. Mikään ei tue tuota siirtoa.
Lee vetäytyi.
Olisi parempi napata tästä yksi piste. Miksi hän teki noin?
Onko Chon siirron takana jotain muuta?
Mitä minulta jäi huomaamatta? Mitä siirron takana on?
Avainpisteet ovat herkkiä.
Kun niihin osuu, voi vain henkäistä kivusta.
Mitä enemmän kiviä on laudalla, sitä useampia avainpisteitä muodostuu.
Minun avainpisteeni ovat myös vastustajan avainpisteitä.
Hetkinen. -Aivan.
Ymmärrän. Nerokasta!
Musta vetäytyy ja valkoinen pelaa atarin.
Musta kytkee, ja valkoinen joutuu kurottamaan.
Lopulta musta saa väistämättä etulyöntiaseman.
Todella hienostunut siirto Cholta. -Opettaja on vihdoin niskan päällä.
Jos tämä toimii, Cho saattaa päästä voitolle.
Gota pelataan kahden.
Yksinäinen nero ei voi luoda hyvää peliä.
Tämä peli jää historiankirjoihin.
Lee Chang-ho pelaa hanen vasemmalla.
Cho estää.
Kivipatsas säpsähti! Lee Chang-ho on sittenkin ihminen!
Lee Chang-ho luovuttaa! Cho Hoon-hyun voittaa!
Opettaja esti oppilaansa mestaruusennätyksen!
Cho nousi tuhkasta 15 häviön jälkeen -
ja päihitti voittamattoman Lee Chang-hon.
Cho voitti ja virvoitti mestaruutensa Paewang-turnauksessa!
Kuulkaa kaikki! Keisari on palannut!
VOITTAJA
Turvallista kotimatkaa.
Tässä.
Ota tämä.
Tuntuisi pahalta heittää tämä pois. Se on yhä käyttökelpoinen.
TAKSI
Leikkaus, sisäänheitto, hane,
atari, suoja…
GOSSA ETSITÄÄN VASTAUSTA, JOTA EI OLE
GO ON TAISTELU ITSEÄ VASTAAN -CHO HOON-HYUN
16. MARRASKUUTA 1998 42. GUKSU-TURNAUKSEN LEHDISTÖTILAISUUS
Viimeiset kuvat, niin päästään aloittamaan.
Voisitteko asettua paikoillenne?
Guksu-turnauksen mestaruus on tavallaan tavaramerkkinne.
Tämä on varmasti tunteellinen hetki.
Joskus saa mestaruuden ja joskus menettää. Niin se käy.
Ehkä se johtuu iästä, mutta nykyään kiinnostaa enemmän -
hyvän pelin pelaaminen kuin tittelin voittaminen.
Viime aikoina olette voittanut usein.
Onko teillä jokin salaisuus?
Tuota noin…
Sanotaan, että aurinko loistaa kirkkaimmin -
juuri ennen kuin se laskee.
Pian varmaankin koittaa yö.
Mitä mieltä te olette, herra Lee?
Lopetettuaan tupakoinnin hän ei ole tehnyt virheitä loppupelissä.
Syy oli savukkeissa.
Kiitos.
Voisitteko kertoa, millä mielellä lähestytte huomista peliä?
Chang-ho voittaa mielellään altavastaajan asemasta ja hävisi tänään tahallaan.
Taidan tehdä huomisen pelistä toisen oppitunnin.
Yksi häviö opetti tarpeeksi.
Monet kannustavat opettajaani voittoon,
mutta minä en aio luopua helpolla mestarin tittelistäni.
Sinäkö taas, Chang-ho?
Kyllä, opettaja.
Minkäs sille voi. Tällainen tämä peli on.
MUSHIM: SYDÄMEN POHJASTA
SEONG-EUI: KAIKKENSA ANTAMINEN
17. MARRASKUUTA 1998 -
CHO HOON-HYUN VOITTI GUKSU-MESTARUUDEN TAKAISIN.
SINÄ PÄIVÄNÄ SATOI ENSILUMI.
OPETTAJANSA TAVOIN LEE CHANG-HO HALLITSI KANSAINVÄLISTÄ GOTA 15 VUOTTA.
HÄNTÄ PIDETÄÄN HISTORIAN VAHVIMPANA PELAAJANA.
OPETTAJA JA OPPILAS PELAAVAT YHÄ AMMATTILAISINA.
Tekstitys: Aino Tolme